钦定古今图书集成/方舆汇编/职方典/第1497卷 > 姚安府公署考 府志
## 钦定古今图书集成/方舆汇编/职方典/第1497卷 > 姚安府公署考 府志

本府

姚安府治　，在城东门内，无讼坊向南。元至顺二年建。明洪武十九年兵毁，二十四年重建。嘉靖间，知府赵良华、杨日赞修理。

皇清康熙二十九年，知府丁炜重修，改建二堂及补

葺六房号舍

通判署　在府治左。按《州志》，康熙四十六年，通判高峋增修二堂及轩亭。

经历司署　：在府内右。康熙七年，经历张自昇改府治左，岁久倾圮殆尽。二十九年，经历骆贞臣重建。

永盈库　在府内

公馆　在北门内，忠信坊府治后，旧属姚安守御所公署。康熙十二年，所官千总胡起凤及十伍军头人胡景淳、罗万象、吕增受等公建。后所官裁，署存。康熙二十八年，知府丁炜详将此署改为驻节之所。

姚州治　，在府城西门内礼义坊。明洪武十七年建。十九年兵毁。二十四年，土州同高慧重修。后改为守道公署。道裁，署仍归州。

皇清康熙二十八年，知州胥琇重修。

吏目署　旧在州治东

土同知署　：在北门外。

土州同署　：在州署东。

驻防把总署　在府署西。

常平仓四廒　在州署东。

兵粮仓　在州仪门内

府仓　在府仪门内

普粮仓　在普淜汛

养济院　：在东关。知府吴嘉祥迁建。康熙四十六年，通判高峋扩修。

漏泽院　通判高峋置买义垄于西山。康熙五十年，奉檄择空闲官地于东山等处。

外州县

大姚县治　在城内。明洪武二十八年，同知高贤建，知县谢于教增修。按《县志》：“土官知府高贤建，置大堂五间。邑宰何起凤建县及六房，吏书舍、典史衙，又置囹圄于仪门外右。” 嘉靖九年，知县周贤建旌善、申明二亭于县门左。今废。典史署　在县治左。

白盐井盐课提举司　明洪武十六年建。嘉靖间，提举司刘玑，万历间，提举司刘元泰增修。盐课司　在提举司署左。旧制，巡检司五：一在三窠关，一在前场，一在普昌，一在普淜，一在白盐井驿，一在普淜。今俱废。

守御千户所　在府城

皇清顺治十六年，改为千总。康熙六年裁。今改为行。

署

永丰仓　在县堂左隅

弥兴仓　：距县一百二十里。

满海仓　距县三十里

破寺仓　距县四十里

养济院　在南门外